PlayStation Store (PSP)-opdatering - 02/07/09 - PlayStation Network, officielle PSN-nyheder
Jagt monstre, spil golf, motioner din hjerne, flyv mod skyerne, og rock amok i PlayStation Store.
Oplev Monster Hunter Freedom Unite, det sociale spillefænomen, som har tryllebundet hele verden, og begiv dig ud på et spændende eventyr med op til tre venner, hvor I skal jagte vilde monstre.
Spillerne belønnes for deres kampfærdigheder og taktikker, hvorved man tilskyndes til at finde de mere erfarne monsterjægere derude og slå sig sammen med dem for at lære af deres erfaringer med at jage de gigantiske bæster, der hærger landet. I Monster Hunter-universet er du aldrig alene.
Tid til tee
Oplev dramaet ved at spille turneringsgolf i Tiger Woods PGA TOUR 10. Løft dit spil til nye højder, når der står mest på spil, mens du forsøger at holde en angrebslysten Tiger Woods og andre professionelle PGA TOUR-spillere stangen. Uanset om du kæmper imod banen, publikum, dynamiske vejrbetingelser eller feltet, vil du kunne mærke hvert eneste sving i Tiger Woods PGA TOUR 10.
Motion til hjernen Numblast er en rigtig godbid for fans af japansk-inspirerede puzzle-spil, og du vil blive afhængig fra første forsøg. Spillet er baseret på enkle talkombinationer og er farverigt, skævt, tempofyldt og nemt at lære. Kun spillere med kvikke hoveder og mental topform vil nå til tops på online-ranglisterne i dette hjerne-motionerende puzzle-spil.
Hvis der går fisk i det... James Pond er en ægte spilhelt, og dette er hans største eventyr til dato i James Pond: Codename Robocod. De action-mættede niveauer kræver, at vores vandede superhelt hopper, klatrer, maser, kvaser og strækker sig vej igennem niveau efter niveau med noget af det flotteste tegneserie-inspirerede grafik, der er set på PSP.
Don'en Oplev den sande historie bag Donkey Xote ved selvsyn i dette unikke platformspil. Rucio og Sancho skal hjælpe Don Quixote med at erobre Dulcineas hjerte. Det gør de ved at tage ham med til markedet i Barcelona, hvor det prestigefulde slag skal finde sted, og hvor vinderen får lov at møde den virkelige Dulci!
MI-45D Super Hind er verdens mest avancerede kamphelikopter. Når du sidder bag pinden i Super Hind, kan du glemme alt om de begrænsninger, du har oplevet i andre luftfartøjer. Du har netop fået den mest dødbringende militærhelikopter nogensinde og dermed magten til at forandre verden. Hvad gør du?
Rock Band Unplugged-fans får endnu flere numre at føje til deres voksende samling af nye og klassiske titler med disse tre ørehængere.
R.E.M Losing My Religion Dixie Chicks Sin Wagon GLaDOS and Jonathan Coulton Still Alive
Website ©Thu Apr 27 08:14:42 BST 2017 Sony Computer Entertainment Europe. Alt indhold, alle spiltitler, varenavne og/eller vareindpakninger, varemærker, illustrationer og tilknyttede billeder er varemærker og/eller copyrightmateriale som ejes af de respektive ejere. Alle rettigheder forbeholdes. mere info